خالد سعید

ممتاز بھارتی اردو شاعر، محقق ، نقاد اور ماہر تعلیم

پیدائش
پروفیسر ڈاکٹر خالد سعید  10 ستمبر 1950ء کو گلبرگہ میں پیدا ہوئے،

خاندان
وہ کرناٹک کے ممتاز شاعر اور ادیب حمید الماس کے بھتیجے تھے اور بنگلور میں مقیم ادیب، محقق، مزاح نگار اور ادب اطفال کے میدان میں مشہور ڈاکٹر حلیمہ فردوس ان کی ہمشیرہ ہوتی ہیں۔

تعلیم
انہوں نے پہلے میکانیکل انجنئیرنگ سے بی۔ای کی ڈگری حاصل کی تھی، بعد ازاں اردو سے گہرے لگاؤ کے سبب ممتاز افسانہ و ناول نگار عزیز احمد کے فن اور شخصیت پر اردو میں پی۔ایچ۔ڈی کی۔

عملی زندگی
ان کی تدریسی خدمات کا دائرہ کار بھی نہایت اہمیت کا حامل رہا، وہ 2004ء میں مولانا آزاد قومی اردو جامعہ سے وابستہ ہوئے تھے، شعبۂ اردو کے بانی صدر تھے اور 2015ء میں مانو سے وظیفہ حسن خدمات پر سبکدوش ہوئے۔ انہوں نے اپنے دورِ تدریس میں مانو کے مختلف تعلیمی پروگراموں کے لیے بہترین نصاب ترتیب دینے کے علاوہ ایم۔فل اور پی۔ایچ۔ڈی کے تحقیقی معیار کو بلند مقام بھی عطا کیا۔

تصانیف
مختلف موضوعات پر انہوں نے تقریباً پندرہ کتابیں (بشمول سات نصابی کتب) تصنیف کی تھیں اور تقریباً اتنی ہی کتابیں زیر اشاعت تھیں۔

پروفیسر خالد سعید کے تنقیدی مضامین کا مجموعہ "معنی کا گمان"، کرناٹک اردو اکادمی نے شعر و ادب کی منتخب کتابوں کی اشاعت کی اپنی خصوصی اسکیم کے تحت 2009ء میں شائع کیا تھا

وفات
26 مئی 2021ء کو حیدرآباد دکن میں وفات پائی، گلبرگہ (کرناٹک) میں تدفین کی گئی،

مزید دیکھیے
 پروفیسر خالد سعید

حوالہ جات